Gepuk

Gepuk (atawa sok disebut ogé empal) nyaéta jinis kadaharan anu bahan poko nyieunna tina daging (ilaharna mah daging sapi), nu saterusna disamaraan ogé dikulub mangjam-jam, geus kitu kakara wéh digoréng.Chotimah, Husnul. 2006. Analisis Perilaku Konsumen dan Atribut Ideal Makanan Tradisional Gepuk dan Ikan Balita Karuhun serta Implikasinya Terhadap Strategi Pemasaran. Bogor: IPB. Dina kahirupan sapopoé, gepuk téh kadaharan nu sok disuguhkeun minangka deungeun sangu.  Gepuk atawa empal téa anu pangkakoncarana mah nyaéta gepuk asal Kota Bandung, nikakeun ku urang deungeun mah gepuk téh dianggep minangka kadaharan has tatar sunda.resepmasakankreatif.blogspot.com. 2013. Resep Empal Gepuk Daging Sapi Bandung. Blogger: Resep Masakan Kreatif. Margalantarannana mah nyaéta ku sabab rasana anu sedep tur dagingna hipu, gampang digayemna ogé henteu liat.in-resep.blogspot.com. 2014. Resep Empal Gepuk Gurih dan Empuk. Blogger: IN Resep.
Cara Nyieun Gepuk
Bahan sasadiaanwww.umieabie.com. 2014. Resep Gepuk Sunda Enak. Blogger: Umie Abie .:
Sakilo daging sapi, téanganna nu taya gajihan
3 senti laja, cacagan nika lemes
1 ½ sendok gula beureum atawa gula kawung
½ sendok katuncar meunang ngagerus
Satangkal séréh meunang ngageprék
500 mililéter santen + tina satengah sirah kalapa kolot meunang marud
3 sihung bawang bodas
1 ½ sendok uyah, luyukeun jeung ilaharna
1 lambar daun salam
7 siki bawang beureum
Prak-Prakan:
Mimiti, daging dikulub nika caina érép nyerep kana daging tur dagingna jadi hipu
Lajeng keureutan daging saarah guratanna ku kandelna kira-kira 1 sénti
Peupeuhan daging ku cara digebug-gebug nika rupa daging téh jadi jébér
Lemeskeun samara, nyaéta bawang beureum, bawang bodas, katuncar, laja, gula beureum/gula kawung jeung uyah
Golakkeun santen jeung samara nu tas dijieun sabari diaduk-aduk sangkan jadi galo (henteu barulah)
Asupkeun potongan dagingna, asakan ku seuneu leutik nika santenna érép kaserep ku daging, tuluy jait heula
Goreng wéh daging gepukna dina minyak panas nika asak, satuluyna jait jeung tiiskeun
Sanggeus asak bisa dipurulukan bawang goréng.
Cutatan:*Pikeun dagingna, alusna mah milih bagéan pingpingna kusabab rada kasar sangkan daging gampang dipeupeuhanna. *Supaya samarana bener-bener nyerep, sanggeus diolahkeun jeung santen téh peutingkeun heula dagingna seret sapeuting mah.											

Babasan
Sakapeung, istilah gepuk téh ku urang Sunda mah sok dijieun guyonan.Sumarsono, Tatang. 1995. Mahér Basa Sunda. Bandung: CV. Geger Sunten. Nyaéta minangka istilah jeung paribasa mun dahar euweuh nanaon, cohagna mah ngan ukur jeung kurupuk hungkul. Gepuk téh diguyonkeunna nyaéta minangka singgetan tina “gep kurupuk-gep kurupuk”. Hartina pas unggal dahar téh ngan jeung kurupuk deui waé. Ieu singgetan lain singgetan asli, mung jadi kirata lamun keur teu bararoga deungeun sangu.
Rujukan

Kategori:Kadaharan